RO Jurnalul Oficial al Uniunii Europene C 244/19

Comunicarea Guvernului francez privind Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, exploatare și extracție a hidrocarburilor (1)

(Aviz privind cererile de autorizații exclusive de prospectare a zăcămintelor de hidrocarburi lichide sau gazoase, denumite „Permis du Languedoc” și „Permis des Plaines du Languedoc”)

(Text cu relevanță pentru SEE)

(2008/C 244/06)

Prin cererea din data de 19 aprilie 2007, rectificată la 16 mai 2008, societatea Languedoc Petroleum Development Ltd, cu sediul social la Wembley Point, 1 Harrow Road, Wembley, Middlesex HA9 6DE, Regatul Unit, a solicitat, pentru o perioadă de cinci ani, o autorizație exclusivă de prospectare a zăcămintelor de hidrocarburi lichide sau gazoase, denumită „Permis du Languedoc”, pe o suprafață de aproximativ 2 348 kilometri pătrați, situată pe o parte din teritoriul departamentelor Aude și Hérault.

Prin cererea din data de 28 ianuarie 2008, societatea Lundin International SA, cu sediul social la Maclaunay, F-51210 Montmirail, a solicitat, pentru o perioadă de cinci ani, o autorizație exclusivă de prospectare a zăcămintelor de hidrocarburi lichide sau gazoase, denumită „Permis des Plaines du Languedoc”, pentru aceeași suprafață ca și cea la care se referă cererea pentru autorizația „Permis de Languedoc”.

Perimetrul în care este valabilă această autorizație este delimitat de arcele de meridiane și de paralele care unesc succesiv punctele definite în cele ce urmează, prin coordonatele lor geografice în grade, meridianul de referință fiind cel al Parisului.

Punct Longitudine Latitudine A 1,30 grade E 48,40 grade N B 0,90 grade E 48,40 grade N C 0,90 grade E 48,30 grade N D 0,60 grade E 48,30 grade N E 0,60 grade E 48,20 grade N F 0,40 grade E 48,20 grade N G 0,40 grade E 47,90 grade N

Punctul H: intersecția paralelei de 47,90 grade latitudine nordică cu țărmul coastei mediteraneene.

Punctul I: intersecția meridianului 1,30 grade longitudine estică cu țărmul coastei mediteraneene.

Punctele de la H până la I: țărmul coastei mediteraneene.

Depunerea cererilor și criteriile de atribuire a drepturilor de exploatare

Solicitanții care au depus cererea inițială și cei care depun cereri prin procedură competitivă trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française, 3 iunie 2006).

Societățile interesate pot depune cereri prin procedură competitivă în termen de nouăzeci de zile începând cu data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile prin procedură competitivă se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile prin procedură competitivă se bazează pe criteriile de atribuire a drepturilor de exploatare minieră, definite la articolul 6 din decretul menționat, și se vor adopta până cel târziu la 1 octombrie 2009.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitării subterane (Journal officiel de la République française, 3 iunie 2006).

Orice informații suplimentare se pot obține la adresa: Ministère de l'écologie, de l'énergie, de l'aménagement du territoire et du développement durable (direction générale de l'énergie et du climat, direction de l'énergie, SD2, bureau exploration et production des hydrocarbures), 41, boulevard Vincent Auriol, F-75703 Paris Cedex 13 [telefon (33) 144 97 23 02, fax (33) 144 97 05 70].

Actele cu putere de lege și reglementările sus-menționate pot fi consultate pe site-ul Légifrance:

http://www.legifrance.gouv.fr

(1) JO L 164, 30.6.1994, p. 3.